Publication: Magyar Közlöny
Issue: MK-1998-35 (Year: 1998, Number: 35)
Era: 1990-2004
Section: a 24/1998. (IV. 29.) IKIM—NM együttes rendelethez
Paragraph Index: 530

d) a játék kémiai összetételétől függetlenül késlelteti az égési folyamatot. Az ilyen éghető anyagok nem jelenthetnek gyulladási veszélyt a játékban alkalmazott más anyagok számára. 2.2. Az a játék, amely különösen a kémiai kísérletekhez, modell építéshez, műanyagból vagy kerámiából való formázáshoz, zománcozáshoz, fényképészeti vagy hasonló munkákhoz való veszélyes anyagokat vagy készítményeket és berendezéseket tartalmaz, nem tartalmazhat olyan anyagot és készítményt, amely gyúlékonnyá válhat a nem éghető illó komponensek kiválása miatt. 2.3. A játék nem lehet robbanásveszélyes, illetve nem tartalmazhat robbanásveszélyes elemet vagy anyagot az e rendelet 2. § (1) bekezdésében meghatározott módon történő használat esetén. 2.4. A játék, különösen a kémiai játék nem tartalmazhat olyan anyagokat vagy készítményeket: — amelyek összekeveréskor felrobbanhatnak vegyi reakció vagy felmelegedés útján, vagy oxidáló anyagokkal való keveredéskor, — amelyek olyan illékony és a levegőben éghető öszszetevőket tartalmaznak, amelyek tűz- vagy robbanásveszélyes gőz-levegő keveréket képezhetnek.

Source: https://magyarkozlony.hu/hivatalos-lapok/5f9d32fd5aa7ea04a3951b181a6f9c2fd4b9718c/dokumentumok/8fd800c34221ef54e11e3bbc1a3c596ace2a8eba/letoltes